A4-0271/96

Πρόταση κανονισμού του Συμβουλίου για τη σύναψη του Πρωτοκόλλου που καθορίζει, για την περίοδο από 18 Ιανουαρίου 1996 έως 17 Ιανουαρίου 1999, τις αλιευτικές δυνατότητες και τη χρηματοδοτική συνεισφορά, που προβλέπονται στη Συμφωνία που έχει συναφθεί μεταξύ της Ευρωπαϊκής Κοινότητας και της Δημοκρατίας των Σεϋχελλών όσον αφορά την αλιεία στα ανοικτά των Σεϋχελλών (COM(96)0131 - C4-0268/96 - 96/0089(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 2α (νέα)

>Κείμενο μετά την ψηφοφορία στο ΕΚ>

ότι, προκειμένου να είναι η αρμόδια επί του προϋπολογισμού αρχή περισσότερο ενήμερη για την εφαρμογή του Πρωτοκόλλου, η Επιτροπή υποβάλλει ετησίως, και πριν από την 1η Μαΐου, έκθεση σχετικά με τη σημειωθείσα πρόοδο κατά την εφαρμογή του, η οποία θα συνοδεύεται από ενημερωμένη χρηματοδοτική κατάσταση[semigr ]

(Τροπολογία 2)

Αιτιολογική σκέψη 2β (νέα)

>Κείμενο μετά την ψηφοφορία στο ΕΚ>

ότι, σύμφωνα με τη Διοργανική Συμφωνία της 29ης Οκτωβρίου 1993 περί δημοσιονομικής πειθαρχίας, οι δαπάνες που έχουν σχέση με το Πρωτόκολλο αυτό δεν είναι υποχρεωτικές[semigr ]

(Τροπολογία 3)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

ότι όλα τα παράκτια κράτη του Ινδικού Ωκεανού, όπως και τα υπόλοιπα κράτη που ασκούν αλιευτικές δραστηριότητες στα εν λόγω ύδατα, υποχρεούνται να δεσμευτούν ούτως ώστε να υπάρξει εγγύηση για τη διατήρηση και την αειφόρο διαχείριση των αλιευτικών πόρων[semigr ]

(Τροπολογία 4)

Άρθρο 2α (νέο)

>Κείμενο μετά την ψηφοφορία στο ΕΚ>

Άρθρο 2α

Η Κοινότητα δεσμεύεται να αναλάβει ενεργητικό ρόλο στη διαχείριση και τη διατήρηση των αλιευτικών πόρων του Ινδικού Ωκεανού, ιδίως όσον αφορά τις δραστηριότητες της Επιτροπής Διαχείρισης της Αλιείας Τόνου του Ινδικού Ωκεανού, η οποία θα πρέπει να αρχίσει να λειτουργεί το συντομότερο δυνατόν.

(Τροπολογία 5)

Άρθρο 2β, παράγραφος 1 (νέα)

>Κείμενο μετά την ψηφοφορία στο ΕΚ>

Άρθρο 2β

1. Κατά το τελευταίο έτος της εφαρμογής του Πρωτοκόλλου, και πριν από την έναρξη διαπραγματεύσεων για την πιθανή ανανέωσή του, η Επιτροπή υποβάλλει στο Συμβούλιο και το Ευρωπαϊκό Κοινοβούλιο γενική έκθεση αποτίμησης[semigr ]

(Τροπολογία 6)

Άρθρο 2β, παράγραφος 2 (νέα)

>Κείμενο μετά την ψηφοφορία στο ΕΚ>

2. Το Συμβούλιο, βάσει της εκθέσεως αυτής και λαμβάνοντας υπόψη τη σχετική γνώμη του Ευρωπαϊκού Κοινοβουλίου, εξουσιοδοτεί την Επιτροπή στις περιπτώσεις που το κρίνει ενδεδειγμένο, να ξεκινήσει διαπραγματεύσεις προκειμένου να εγκριθεί ένα νέο Πρωτόκολλο[semigr ]

Ψήφισμα νομοθετικού περιεχομένου που αποτελεί την γνώμη του Ευρωπαϊκού Κοινοβουλίου επί της πρότασης κανονισμού του Συμβουλίου για τη σύναψη του Πρωτοκόλλου που καθορίζει, για την περίοδο από 18 Ιανουαρίου 1996 έως 17 Ιανουρίου 1999, τις αλιευτικές δυνατότητες και τη χρηματοδοτική συνεισφορά, που προβλέπονται στη συμφωνία που έχει συναφθεί μεταξύ της Ευρωπαϊκής Κοινότητας και της Δημοκρατίας των Σεϋχελλών όσον αφορά την αλιεία στα ανοικτά των Σεϋχελλών (COM(96)0131 - C4-0268/96 - 96/0089(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο, COM(96)0131 - 96/0089(CNS),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 43 και 228, παράγραφος 2 και 3, πρώτο εδάφιο της Συνθήκης ΕΚ (C4-0268/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Αλιείας και τις γνωμοδοτήσεις της Επιτροπής Προϋπολογισμών και της Επιτροπής Ανάπτυξης και Συνεργασίας (Α4- 0271/96),

1. εγκρίνει την πρόταση της Επιτροπής, με την επιφύλαξη των τροποποιήσεων που επέφερε σε αυτήν[semigr ]

2. ζητεί από το Συμβούλιο, στην περίπτωση που προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ]

3. ζητεί να κληθεί εκ νέου να γνωμοδοτήσει στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.